Accedir a la música en directe, a les arts escèniques, als museus i als llocs històrics ens connecta de moltes maneres: amb una mateixa, amb les altres, però també amb les emocions, amb la història, amb la natura… La cultura ens obre les portes a mons diversos infinits on, a més a més, ens podem expressar, comunicar, veure, escoltar, comprendre, desafiar i créixer, és a dir, podem formar part i participar. Gaudir de la cultura facilita les relacions socials i les amistats, es produeixen emocions positives i nous records. Tots hem sentit, en algun moment, com l’art i la cultura ens generen il·lusió i motivació en el nostre dia a dia, estimulant el nostre cos, ment i ànima.\r | Fa molt de temps que se sap que l’art i la cultura són beneficiosos per a qualsevol persona. Quant a la participació i aportació a la comunitat, es tracta d’una eina d’expressió i comunicació, un instrument d’introspecció i gestió de les pròpies emocions, un ventall d’interessos d’activitats d’oci i de relació amb qui els comparteix, una obertura al  món, sense normes, amb flexibilitat, etc. Per a les persones amb problemes de salut mental, els beneficis són els mateixos. En algunes ocasions, a causa de la situació de recuperació que viu aquesta persona, necessita molt més aquests beneficis i és injust i il·lògic que no hi tingui accés, de manera adaptada a les seves necessitats, si ho requereix.